
	«ΦΩΝΗ ΛΑΟΥ ΕΥΤΖΗ ΘΕΟΥ.
Οι Φωνές της κυπριακής μουσικής παράδοσης»
του Μιχάλη Χατζημιχαήλ
στο Σπίτι της Κύπρου

Με εξαιρετική επιτυχία πραγματοποιήθηκε, την Πέμπτη 21 Μαρτίου 2024, στο Σπίτι της Κύπρου, με τη στήριξη του Υφυπουργείου Πολιτισμού της Κυπριακής Δημοκρατίας, η παρουσίαση του βιβλίου και ψηφιακού δίσκου, «ΦΩΝΗ ΛΑΟΥ ΕΥΤΖΗ ΘΕΟΥ. Οι Φωνές της κυπριακής μουσικής παράδοσης» του Μιχάλη Χατζημιχαήλ. 
Στην εκδήλωση αναγνώστηκε ο χαιρετισμός που απέστειλε ο Πρέσβης της Κυπριακής Δημοκρατίας στην Αθήνα, κ. Σταύρος Αυγουστίδης και στη συνέχεια χαιρετισμό απηύθυναν, ο Ομότιμος Καθηγητής του Τμήματος Φιλολογίας του Εθνικού και Καποδιστριακού Πανεπιστημίου Αθηνών, Ανδρέας Βοσκός, ο Ιδρυτής και Πρόεδρος του Κέντρου Ελληνισμού Ιδρύματος Δαμιανού, Δαμιανός Κωνσταντίνου, ο Ερμηνευτής βυζαντινής και παραδοσιακής μουσικής, Μ.Α. Ελληνικής Φιλολογίας, Στέφανος Πελεκανής και η κ. Άντρη Καραντώνη.
Μίλησαν ο μουσικός, ενορχηστρωτής και συνθέτης κ. Γιάννης Σαούλης και ο συγγραφέας του τόμου, μελετητής και ερμηνευτής, κ. Μιχάλης Χατζημιχαήλ.
Ακολούθησε μουσικό πρόγραμμα με τον Μιχάλη Χατζημιχαήλ (τραγούδι / λαούτο), τον Στέφανο Πελεκανή (τραγούδι), τον Γιάννη Σαούλη (μαντόλα), την Γκιορκέμ Σαούλη (κανονάκι), τον Σάββα Στεφάνου (βιολί), τον Λευτέρη Χατζημιχαήλ (κρουστά) και τον Αλέξανδρο Σαούλη (τουμπερλέκι). Στο μουσικό πρόγραμμα συμμετείχαν φιλικά και ο Μιχάλης Βιολάρης, ο Κώστας Χατζηχριστοδούλου και η Άντρη Καραντώνη.
Η εκδήλωση ολοκληρώθηκε με παραδοσιακούς κυπριακούς χορούς από τον  Μουσικοχορευτικό Λαογραφικό Όμιλο,  «Η Βούρκα», με χοροδιδάσκαλο τον  Λούη Παναγιώτου.
-------------------------------------------------------------

Ο ερευνητής, μελετητής και ερμηνευτής, Μιχάλης Χατζημιχαήλ, μετά από καταγραφές και έρευνα 30 χρόνων, για τις Φωνές της κυπριακής μουσικής παράδοσης, έχει εκδώσει το βιβλίο, «ΦΩΝΗ ΛΑΟΥ ΕΥΤΖΗ ΘΕΟΥ» με θέμα τις Φωνές της κυπριακής μουσικής παράδοσης. Καταγράφει όλες τις πληροφορίες που συνέλεξε όλα αυτά τα χρόνια, για την κάθε μια Φωνή ξεχωριστά, αφού η βιβλιογραφία πάνω στο θέμα είναι ανύπαρκτη. Φωνές είναι συγκεκριμένες μελωδίες πάνω στις οποίες οι λαϊκοί ποιητές προσάρμοζαν τους στίχους τους για να τους τραγουδήσουν. Είναι η πρώτη φορά που γίνεται μια τέτοια έκδοση.  Ταυτόχρονα έχει κυκλοφορήσει έναν ψηφιακό δίσκο όπου ο ίδιος με άλλους εννέα κύπριους τραγουδιστές, παλιούς και νέους, τραγουδούν τις Φωνές.

Σύνδεσμος παρακολούθησης: https://diavlos.grnet.gr/room/1607?eventid=15807

